Bawburgh

Bawburgh er en landsby og et verdslig sogn i distriktet South Norfolk i grevskapet Norfolk i England. Den ligger i dalen til elven Yare, omkring åtte km vest for byen Norwich, i nærheten av Norfolk & Norwich Hospital. I henhold til folketellingen i 2011 har landsbyen og sognet en befolkning på 595 innbyggere. «Civil Parish population 2011» , Neighbourhood Statistics. Office for National Statistics

 Sognekirken 
Sognekirken St Mary and St Walstan, dedikert jomfru Maria og den lokale helgenen Walstan (død 1016), som ble født enten i Bawburgh eller i Blythburgh i Suffolk. Han er betraktet som en skytshelgen for gårdsbruk og bønder. Helgenens dag den 30. mai feires årlig med gudstjeneste og vandring til sankt Walstans brønn. «St Walstan's Well at Costessy», Norfolk Heritage Explorer Kirken er en av de 124 rundtårnkirkene som er bevart i grevskapet. Den er listet som et bevaringsverdig bygg i klasse I.«St Mary and St Walstan, Bawburgh» , Images of England Det er kanonisk (anerkjent) solur ved kirkens sørvegg. «St Mary and St Walstan, Bawburgh», Norfolk Churches

 Referanser 

 Eksterne lenker 

Bawburgh at a Glance, landsbyens eget nettsted
Bawburgh St Mary and St Walstan, eget nettsted for rundtårnkirker
Bawburgh Water Mill

Kategori:Landsbyer i Norfolk
Kategori:South Norfolk